ร้านนี้อยุ่ในซอยเล็กๆข้างตลาดพะยอม ขับตรงมาเรื่อยๆเดี๋ยวก็เจอ หรือจะเข้าทางซอยกองบิน 41ก็ได้ เลยตลาดจันทร์กุมารนิดหน่อยจะมีซอยอยุ่ขวามือ (มีป้ายบอกทางอยู่หน้าซอย)เข้าไปจนสุดซอย เลี้ยวซ้าย ร้านอยุ่ขวามือ ที่จอดรถอาศัยจอดริมถนนได้เลยค่ะ
แต่งร้านดูเก๋ดีค่ะ มีให้นั่งทั้งอินดอร์และเอาท์ดอร์ ร้านบรรยากาศดี ร่มรื่น
มี อาหาร และ คอฟฟี่ช็อพให้บริการทั้งเครื่องดืมและเค้กด้วยค่ะ 
เมนูอาหารมีหลากหลายมากทั้ง ต้ม ผัด แกง ทอด อาหารจานเดียวก็มีนะคะ เมนูชื่อแปลกๆก็มี...ไม่รอช้าเราเลยสั่งมาชิมกัน
ครั้งนี้มาสั่ง ต้มข่าไก่ ลาบเปี๊ยะ ไม่ใช่แกงส้ม-ชะอมทอด(เมนูแนะนำของร้าน) ตำส้มโอ
ต้มข่าไก่รสชาติเหมือนหลนเต้าเจี้ยว เข้มข้น กลมกล่อม ปกติเราทานต้มข่าได้มันจะออกรสเปรี้ยวเหมือนต้มยำ แต่ร้านนี้ไม่ใช่ (หรือจริงๆต้มข่าไก่มันต้องรสชาตินี้? บางทีเราก็ทานอะไรมั่วไปหมดจนไม่รู้ว่ารสชาติจริงๆของมันไป) 
ลาบเปี๊ยะ เป็นปอเปี๊ยะทอดแหละค่ะแต่ไส้ข้างในจะออกรสลาบ จานนี้รสลาบอ่อนไปหน่อยค่ะ น้ำจิ้มให้มามี 2 อย่างเป็นซอสพริกกับ น้ำจิ้มสีดำๆใส่ใบผักชีฝรั่งหั่น จานนี้รสชาติพอถูไถค่ะ
ไม่ใช่แกงส้ม เอิ่มมม มันไม่ใช่จริงๆ เป็นชะอมไข่ทอดทานคู่กับซอสสีเหลืองๆ ไม่แน่ใจในส่วนผสม รสชาติไม่ไปทางไหนเลย กลิ่นไม่มีเอกลัษณ์ ออกหวานนิดๆ เราไม่ชอบจานนี้เท่าไหร่ ถ้าไม่คิดมากถือว่าสั่งชะอมไข่ทอดมาทานก็โอเคเลย
ส่วนตำส้มโอ เราสั่งเป็นตำไทยค่ะ ไม่ใส่น้ำปู๋..อร่อยค่ะ ครบรส 
ยังเมนูอื่นที่น่าสนใจอีก ไว้วันหลังต้องมาลองใหม่

สรุป อาหารอร่อย รสชาติดีค่ะ(แต่จะถูกปากใครหรือไม่เป็นอีกเรื่องนะคะ) วัตถุดิบสดสะอาด ชื่อดึงดูด จัดจานน่าสนใจ ทำอาหารไวค่ะรอไม่นาน 
บรรยากาศสบายๆ ราคาไม่แพงค่ะ ^_^
